text:
NERCORMP CCpur nuai ah NEC Piggery Project (Fattening Unit) hawng
Lamka, Jan. 31 *(Nisin Thuhiltu)* : NERCORMP Churachandpur in tuni, January 31, 2017 zingkal dak 10 in K. Mollum khua Tuibong Block nuai ah NarmG te inkuan 10 te ding ah NEC Piggery Project ( Fattening Unit) kisa zo thak hawnna leh latna a nei hi. NERCORMP chu livelihood project, Ministry of DoNER, Govt of India nuai ah NEC Flagship project a hia, kum 1999 ah a la kipan hita a hi.
NEC Piggery Project ( Fattening Unit) kisa zo thak hawndawna hun chu, Shyamlal Lal Poonia IAS, Deputy Commissioner & Chairman NERCORMP Churachandpur in Chief Guest hina tawh uap in NEC Piggery Project (Fattening Unit) hawndawna a nei a, James Doujapao Haokip MCS, SDO Tuibong leh D. Khuala Vaiphei, Project Manager NERCORMP Churachandpur ten Functional President leh Chief Host hina tawh a uap ui.Chief Guest, Shyamlal Lal Poonia IAS in a thugenna a chun, ki hinsua theina ding ah gunchu tak ah beneficiary ten vawk vak ding in chialna a bawl a, Project Manager leh a team te nasepna chu kipakpi mama in a gen hi.
Functional President hina tawh hun matna uap, James Doujapao Haokip MCS in a thugenna a chun, NERCORMP ten mipi participate na project monitoring hawi tak ah a bawl ziak ua, a panlaknau lawting mama leh ettawn tâk a hidan a gen hi.
Chief Host, D. Khuala Vaiphei in a thugenna a chun, piggery project chu NERCORMP regular fund hilo, additional ah NEC ten Piggery fattening leh Rearing project dan ah unit 275 inkuan 275 a ding ah 3.52 crores a piak ding lak ah 1st phase ah inkuan 80 te kianga khua 7 ah implement kibawl a hidan a taklang hi. NEC Piggery Project ( Fattening Unit) hawndawna neizaw in, Guest ten Kholmun khua ah zia project nuai ma a chun, inkuan 10 te ding ah Unit ki siamthak hawnna nei in hall function a mang zawm ui.
Zillai CCpur Block in Eastern India Science Fair ah pang te vaidawnna nei
Lamka, Jan. 31 *(Nisin Thuhiltu)* : Birla Industrial & Technological Museum (BITM), Kolkata ah January 9-13, 2018 sung ah Eastern India Science Fair, 2018 hun ah Manipur a pat student kuan te lak ah CCpur District a pat mi 3 - Chawnglemmawi Khaute d/o Kamlalmuan Khaute of Red Cross Road, Florence Nengneivah Baite d/o Th.Kennedy Baite of B.Phaicham leh Florence Lalremsiem d/o Lalringnghet of Hmar Veng, CCpur te chu Zillai Churachandpur Block (Vaiphei Students’ Association) in tuni, 31st January 2018 nitaklam dak 3:00 in CCpur Govt. College ah vaidawnna leh kipakpina a nei hi.
Zia hun chu H. Johnny Sharma, SDPO/CCpur, T. Lalkhohao @TL Haopu Haokip, President KSO/CCpur Block, Pauchungnung Vaiphei, Associate Professor & Nodal Officer, CCpur Community College, Kaithianjoy Vaiphei, Presdent Zillai CCpur District leh T. John Thanglal, President, KSO Henglep Block ten khuallian hina tawh uap in, Eastern India Science Fair 2018 ah pang leh winner prize dawng, student 3 te Memento, Vaiphei Khiangkawi (muffler) leh Bookie piakna a nei ua, Pastor SL Minlun Neihsial, Central Church Local Pastor, EOC in pauchappiakna a nei hi.
Eastern India Science Fair 2018 ah pang student 3 ten report a piakknau a chun, Eastern India Science Fair 2018 ah pantheina ding ah District leh State Level competion ah pang masa a hidan uh a gen ua, Eastern India Science Fair, 2018 um hun ah Eastern Zone a pat States 12 ah participants 394 chiakhawm, category chuamchuam ah kidemna nei a hidan uh a gen hi.
Chawnglemmawi Khaute d/o Kamlalmuan Khaute ahileh Special Prize (Mask Making Camp) leh Quiz Competition Winner prize sâng a, National Level ah pangthei ding ah teldaw in a um hi. Zia Quiz Competition a chu, state 12 a pat telchuam ah um student 40 pang a hiu. Chawnglemmawi Khaute ahileh tu leh tu Donbosco Hr. Sec. School ah Class -XII (Science Stream) simlai a hi. Florence Nengneivah Baite ahileh Eastern India Science Fair 2018, Science Exhibition ah 'Special Prize' sâng a hia, Science Exhibition ah pang ding Manipur a pat student 3 teldaw ah um te lak ah khat a hi. Science Exhibition a ding a chu state 12 ah student 15 teldaw a hi. Florence Nengneivah Baite ahileh National level ah pangthei ding ah teldaw in le a um a, tu leh tu St. Mary Hr. Sec. School ah (Class-X) sim lai a hi.
Florence Lalremsiem ahileh Eastern India Science Fair, 2018 ah pang, prize lak neilo himaleh 'Innovations for Sustainable Development' ti thupi nei ah Dec. 16-18, 2017 sung ah ZEO Office ah XXXVIII (38) Dsitrict Level Science, Mathematics and Environmental Exhibition um hun ah Science Exhibition ah First Prize la leh Imphal ah 'State Level Science Exhibition for Children' ah le First Prize la, Kolkata ah Eastern India Science Fair, 2018 ah State min ah kuan te lak ah khat a hi. Ama ahileh St. Mary, Hr. Sec. School ah Class-X simlai a hi.
Eastern India Science Fair 2018 ahileh Birla Industrial & Technological Museum (BITM), Kolkata in (National Council of Science Museum, Ministry of Culture, Govt. of India), Education Departments/State Council of Education Research & Training of Govt. of Arunachal Pradesh, Assam, Andaman & Nicobar Islands, Bihar, Jharkhand, Meghalaya, Manipur, Mizoram, Nagaland, Odisha, Sikkim, Tripura, NCERT leh Department of Youth Services, Govt of West Bengal tawh kithua ah organize a bawl a hi.
DC/CCpur mapuina’ khamthei dodalna tawh kisai genkhawm
Lamka, Jan. 31 *(Nisin Thuhiltu)* : National Health Mission (NHM),Churachandpur nuai ah Chairman, District Level Core Committee (DLCC), National Tobacco Control Program (NTCP) dawina gual in, January 31, 2018 sunma dak 11:30 in DC Office ah a ni-veina ding in Executive Meeting a nei ui. Meeting hun chu Shyam Lal Poonia, IAS, DC leh Chairman, DLCC, NTCP in a mapui ua, District sung a NTCP nasep tawh kisai genkhawmna nei in, Executive Meeting masa ah sepdaw ding ah genkhawm ah umte etkitna leh, district sung ah school chuamchuam a Tobacco Control Program tawh kisai awareness nei ding dan leh Tobacco Control Law nuai a COTPA 2003 Act matthei ding a diam ti genkhawmna a nei ui. Chuleh, District sung a tobacco tawh kisai Enforcement Squad bawldaw ding chungchang leh thu pawimaw chuamchuam genkhawmna le a nei ua, Churchandpur District sung ah kani (poppy) lei sukbeina ding tawh kisai le a genkhawm ui.
Blessing-cum-Valedictory Day mang
Lamka, Jan. 31 *(Nisin Thuhiltu)* : EL Scism High School, Salem Veng ah tukum pawl-X, Board of Secondary Eduction, Manipur(BOSEM) nuai ah exam ding student-te study camp December 10, 2017 a pat kipan, a kichai dungzui in tuni sunma dak 11 in Jubilee Hall ah Blessing-cum-Valedictory Day hun a mang ui. Zia hun achun, exam ding student nu-le-pa, teaching staff, school tawh kisai a mawpuakna nei leh puitute a pang ua, S Thangkhuma, Headmaster in exam ding student-te kiang ah thilpiak piakna nei in tîlkhona thu a gen hi. Rev Paosei, District Secretary, UPC NEI, Ccpur District in student-te luchang ah sathau nu in, Pathian kiang ah malzawlna dawtpiakna a nei hi. Rev Haungam, District Treasurer, UPC NEI in tîlkhona thu gen in, teachers, student leh parents-te’n le thugenna a nei ui. Tukum BOSEM nuai ah pawl-X, exam ding student 36 lak ah pawsal 20 leh numei 16 a um ui.
SSA-RTE, SMDC tawh kisai ah awareness Campaign bawl
Lamka, Jan. 31 *(Nisin Thuhiltu)* : Zonal Education Officer (ZEO), Churachandpur in State Project Director, SSA, Manipur apat thupiak amu dungzui in tuni, January 31, 2018 sunnung dak 12:30 ah ZEO Office Campus in Nokphade Cultural Foundation (Drama Group) te’n Sarva Shiksha Abhiyan-Right to Education (SSA-RTE) leh School Management and Development Committee (SMDC) tawh kisai drama mangcha in awareness Campaign a bawl ui. N. Chingkhei Singh, ZEO Churachandpur in thugenna nei in Awareness Campaign hawnna a nei a, Nokphade Cultural Foundation apat Script ziaktu leh Director, Ruhini Kumar in thumapui genna a neizaw in drama a pan ui. Musician Bubon in Music bawl in, Rangilan, Kuber, Gobindash, Naobi, Suresh, Ranjan leh Pari te’n laa sakawm in mitin in thiamzilna a neitheina ding ua government panlaknate leh School Management Committee(SMC) tawh kisai ah hiat ding pawimaw leh phachuam-te thawna a nei ui. Zia hun achun, SMDC member tamtak leh, ZEO Staff cheng, ZEO nuai a Government school leh aided school a Headmaster/headmistress leh teacher-te le a pang ui.
Dorcas Road lampi bawlna nasep kipan
Lamka, Jan. 31 *(Nisin Thuhiltu)* : Bungmual khua leh New Lamka a ding ah kikawmtuana lampi lianpen leh pawimawpen Dorcas Road lampi bawlna nasep, za’ni January 30 in a kipan hi. Manipur State Fund ah Inter Village Road nuai ah lampi bawlna ding fund a hung a, release hinailo maleh, Special Contractor H Thangzamuan in ngaikhawkna ziak ah chûk tui luanma ngei ah bawlzaw ding dawi in nasep pat ah um hi’n a kigen hi. Lampi ahileh Tedim Road leh Tipaimukh road kikawm tuana Dorcas Road cheng bawl hiding ahia, Bungmual boundary apat Tipaimukh road kikal lampi a siat nasat ziak in suanghûm 40mm sung in, a chung ah lei san kisung kit ding ahi. Zia nasep chu a hawi chan ngak hun sung in Bungmual boundary apat Tedim Road chan blacktopping nasep Febrary 3 ah pat hiding hi’n a kigen hi. Black topping patma ngei ah tuilawng phuum ut dingte’n ala phuum kin ding in Contractor in chialna leh hiatsakna a bawl hi.
1st DPMFT khakna nei
Pengjang, Jan. 31 *(Nisin Thuhiltu)* : A chiata January 19, 2018 ni a la kipan, 1st (L) Dyna Pauminthang Memorial Football Tournament – 2018 chu tuni’n khak a hitai. Young Pengjang Association in a sai zia tournament khakna hun chu Khatkhotong Baite, President, VPC GHQ in Chief Guest hina tawh a uap a; Genlal, Special Contractor in Functional President leh Seipu, Social Worker in Guest of Honour hina tawh a uap hi. Tournament donors te a pat (L) Dyna Pauminthang chanchin genlatna a um zaw ah Guest te a pat dawisakna leh tîlkhona thucha genna um in, tournament final match a kipan hi. Kaprang YC leh Sanakhang FC te’n final pek in regulation time ah goal a kikhumtua zawlo ziak un penalty pek sak ah um in, Kaprang YC in 7-6 ah gualzawna chang in champion hina a chang ua, Sanakhang in runners-up hina a chang hi.
KWU in Free Medical Camp bawl
Lamka, Jan. 31 *(Nisin Thuhiltu)* : Kuki Women Union (KWU), Churachandpur in tuni, January 31, 2018 zingkal dak 10:30 in Sangga Muon Inn, Bijang ah Free Medical Camp a bawl ui. Dr. Kimjonlhing @Dr. Jolly in naupangte medical check bawl in, nurse pani in a kithuapi ui. Sangga Muon Inn ah nu-le-pa enkawltu ding neilo naupang 40, Ningnu Touthang etkawlna nuai ah um ahiu a, mimal leh pawl chuamchuam in panpina a piakkhawm zal ua kitodel in, Bethany Christian High School ah naupangte a kaisak ui. Tukum ah mi 8 in Class X leh mi khat in Class XII exam ding uh ahidan hiat ahi.
March 2018 masang ngei ah khamthei tawh kisai case buaipi ding Fast Track Court hawn hiding:CM
Imphal, Jan. 31 *(Nisin Thuhiltu)* : Manipur State Legal Services Authority (MASLA) in Government of Manipur tawh kithua in tuni’n Manipur Trade and Expo Centre, Lamboikhongnangkhong, Imphal West District ah Legal Services Camp a bawl hi. Khuallian hina tawh hun matna uap, Manipur Chief Minister N. Biren Singh in a thugenna a chun, state sung ah khamthei tawh kisai ah case um te buaipi ding Fast Track Court khat March 2018 masang ngei ah hawn hiding in a gen a, state a ding ah khamthei bawl leh khamthei ah sumkawl veina uang thak mama ah um chu dodal ding pawimaw in a gen hi. Fast Track Court siamdawna ding a chu, Law and Legislative Affairs Minister, Chief Justice of High Court of Manipur leh Advocate General of State te tawh a um ding dan genkhawm ding a hidan taklang in, government a ding ah khuam pawimaw mama pathum - Judiciary, Executive leh Legislature ten buaina sukven a hitheina ding ah panlakna a neikhawm pawimaw in a gen hi. Government welfare schemes chuamchuam um te mipi 50% ten hethiam nailo a hidan uh le taklang in, Judicial body in le awareness lam thil ah panlakna a nei ding a nawp thu a gen hi. Government schemes chuamchuam um te phatchuampi theina ding ah ningtin leh hill district te ah awareness pawimaw a hidan gen in, panlakkhawmna pawimaw mama in a gen hi.
Hun matna uap, Law and Legislative Affairs Minister L. Jayantakumar Singh in a thugenna a chun, citizen zosia’n dan leh mual a hiatthiam chiat ding uh leh a thuneinau a hiat uh pawimaw a hidan gen in, zia ding a chu National Legal Services Authority (NALSA) in India gamsung mun chuamchuam ah Legal Camps organised a bawl sek hin a gen hi. Legal Services Camp chu Chief Minister, Law and Legislative Affairs Minister L. Jayantakumar Singh banah, Acting Chief Justice of High Court of Manipur, Justice N. Kotiswar Singh and Judge of High Court of Manipur, Justice Kh. Nobin Singh ten le a uap ua, Government Departments chuamchuam in stall 18 a hawng ui. Legal Services Camp kibawlna ziak chu mipi ten National Legal Services Authority (NALSA) guideline um te a hiathiam theina ding uh leh legal lamthil ah buaina um te sukven ding dawina ziak a hi.
DC Tengnoupal mapuina’ Kani lei 36 acres susia
Imphal, Jan. 31 *(Nisin Thuhiltu)* : Tengnoupal Deputy Commissioner panna, combined team - Tengnoupal police, E-Coy, 18 Assam Rifles, 8 Manipur Rifles leh Narcotics and Borders Affairs ten tuni’n Machi Hills leh Simang village ah kani (poppy) lei 36 acres a susiau a, suksiat ah kani chu Rs 2 crore leh 16 lakh man hiding ah hisap a hi. Zingkal dak 9.30 a pat nitaklam dak 3:00 tiang ah kani (poppy) lei suksiatna nasep chu chiapi ah um hin a kigen a, kani (poppy) lei suksiatna a chun, Tengnoupal DC Kh. Raghumani Singh, SP Tengnoupal S.Ibomcha Singh, AC Th. Krishnatombi Singh of CDO Moreh, SDPO Moreh Lawrence K. Munlua, SDCs Tengnoupal A. Charankumar, N. Kamei, E-Coy, 18 AR led by Major Sekhar, OC Tengnoupal Inspector John Lamkang, OC Machi Inspector Dominique, in-charge CDO Moreh P.Tarunkumar Singh, SI Lamsanglien Thangzom mapui NAB team, Jem Binoy mapui 8 MR team te a pang ui.
MSPDCL & MSPCL Manager 36 ten indefinite cease work strike bawl
Imphal, Jan. 31 *(Nisin Thuhiltu)* : Manipur State Power Distribution Company Limited (MSPDCL) leh Manipur State Power Company Limited (MSPCL) nuai ah 2014 leh 2016 recruitment ah Managers, Deputy Manager leh Assistant Manager ah sena join ten Sepkitni a pat a khan, One-Time Relaxation Policy dawilo ziak in indefinite cease work strike a pan ua, a vek ah a kigawm ah manager 36 te nasemlo in a um ui.
Kiphinna nei pawl in a taklat nau a chun, amau chu MPSC in kum 2014 a pat directly recruit a bawl a, state sung ah power supply system hawina ding ah theitawp sua panlakna nei zing himaleu dan leh mual umsa chawpkan ah senior staffs te promotion rules One-Time Relaxation Policy ah kiheikawi chu pawmlo a hidan uh a taklang ui.
Kiphinna nei ten PWD office main entrance gate chabi kam
Imphal, Jan. 31 *(Nisin Thuhiltu)* : Public Works Department (PWD) nuai ah semtu ding ah kum 2016 ah recuit kibawl semtu Public Works Department (PWD) office main entrance gate chabi a kam in chutmun kiphinna a nei ui. Kiphinna a neina ziak uh All Manipur Newly Appointed PWD Employees’ Association (AMNAPEA), vice-president Y. Chandrasekhar in a genna a chun, Manipur Government Employees List ah kituptak ah a min uh chuansak a hiding a nawpthu’u taklang in, order zat chuamchuam sua ah government in AMNAPEA member te chuambawl in a gen a, Manipur Government Employees List suktuplo ziak ah haksatna a tuak zing teu sukfel ding phutna nei ah kiphinna tamvei tak a nei uh hita himaleh government panlakna bangma neilo hin a gen a, zia chu tawh kitawn ah kiphinna pan kit a hidan uh a gen hi. Kum 2016 ah Public Works Department (PWD) nuai ah post 342 (Grade III & IV post) ah semtu ding lakna final result ahileh December 31, 2016 ah puan ah um, March 2017 ah sepna join a hiu a, a chung ua “Keep in Abeyance” order sua ah a umna chung ah kiphinna nei a hidan uh le AMNAPEA Vice President Chandrasekhar in a gen hi. A langkhatlam ah kiphinna nei pawl in PWD office main entrance gate chabi kam maleu police ten nawzak in tala khensia’n a hawng kit ui.
Bu-pawl hal haisan ding: Minister V.Hangkhanlian
Imphal, Jan. 31 *(Nisin Thuhiltu)* : Manipur Agriculture Minister V.Hangkhanlian in Hotel Classic Grande, Imphal ah “Brain Storming Workshop on Rice Residue Burning in Manipur-Issue and Strategies for Sustainable Management” hun ah a thugenna a chun, bu khetzaw ah bu-pawl hal haisan ding in lo-bawlmite chialna a bawl a, pawl hal ziak ah state sung ah soil condition hawitak um theilo hin a gen hi. Lobawlmite lo hawina ding ah government in panlakna nei ah lobawlmi (farmer) te kiang ah Soil Health Card (SHC) hawm a hidan taklang in, bu-pawl hal a hi zing leh Soil Health Card issue kibawl in umzia neilo ding hin a gen hi. Agriculture scientists te chu lobawlmi ten a hiatthiam thei ding ua, lobawl dan tawh kisai papers publish bawl ding ah chialna bawl in, CAU, ICAR, NGOs, State Departments te chu Agri-business leh agro-based entrepreneurship development um theina ding ah panla chiat ding in chialna a bawl bawk hi.
Minister V.Hangkhanlian in agriculture chu State's economy kingakna a hidan le gen in, Manipur chu rice production hawi ziak ah 2011-12 leh 2012-13 ah “Krishi Karman Award” piak ah um hin a gen a, population kibelap dan tawh kituak ah crop productivity siamhawi ding chu challenge hizing in a gen hi.
Zia hun matna chu, Additional Chief Secretary- Dr.Suhel Aktar IAS, Vice Chancellor Manipur University- Prof. Adya Prasad Pandey, Director, Directorate of Environment, Government of Manipur Dr.Y. Nabachandra Singh, Director, Department of Agriculture Ph. Rajendra Singh leh General Manager, NABARD, Manipur Region Office, P.N Praveen Kumar ten le a uap ui.
A chapa zi pawngsualtu kaplup ah um
Imphal, Jan. 31 *(Nisin Thuhiltu)* : Thoubal district, Samaram Lamkhai, Charangpat ah cheng, Thokchom Ratan (46) s/o Jugeshore chu zani 31 January 2018 nitaklam dak 2:30 tuam in, Samaram Lamkhai ah ama steel furniture house verandah ah a dinlai tak in, kua a hi hiatlo pawsal 2 in meithal in a kaplum ui. Thokchom Ratan (46) chu September 14, 2012 ah Hotel Apsara, North AOC ah a chapa zi, gun point ah pawngsualtu (rapist) hin a kigen a, a chapa zi’n police ah complaint filed a bawl nung ah mat ah um hin le a kigen hi.
Thokchom Ratan luang chu JNIMS morgue ah kawi in a um hi.
SDPO transfer ziak ah bandh/ general strike bawl gua
Imphal, Jan. 31 *(Nisin Thuhiltu)* : Tengnoupal district ah civil society organizations chuamchuam - Hill Tribal Council Moreh, Kuki Students’ Organisation, Moreh, Kuki Women Union and Human Rights Moreh in Sub Divisional Police Officer, Moreh Lawrence Khen Munlua transfer order sua ah um chu 1st February 2018 tiang ah zukkit (revoke) ahiloleh Imphal -Moreh road ah general strike/ bandh bawl ding un vauna a bawl ui.
‘A semlo te, sepman piak lo ding
Manipur Social Welfare &Cooperation Minister Nemcha Kipgen in 31st January 2018 ah District Social Welfare Office, Bishnupur District vethakna (surprise visit ) a nei hun in, semtu te attendance a hawilo ziak in ama departments in semtu te ding ah “ a semlo te, sepman piaklo ding” system a vaima theipen ah chiapi (implement) bawl ding hin a gen hi. Minister Nemcha Kipgen in, officers-in-charge te chu kituptak ah attendance register mang ding leh a hun tak ah office kai ding, office hours sung ah kituptak ah nasem chiat ding in hiatsakna a bawl a, semtu ten ana sepman ding ua government in thalaw (salary) a piak a hi hezingkawm ah panlakna a nei ding uh pawimaw hin a gen hi. Official te chu mipi te haksatna kituptak ah ngaitha ding leh hepna neitak ah a haksatnau sukven theina ding ah panla chiat ding in chialna a bawl a, a pawimaw dungzui ah department te haksatna sukven theina ding ah ama’n a theina chan ah panlakpi ding hin le a gen hi. Social Welfare Minister in District Social Welfare Office etthakna a nei hun sung a chun, rooms sung zosia chuan in office sung leh pua thiangtho tak ah kawi ding in le semtu te a hiatsak a, a kitupzawk sem theina ding ah District office te vethakna nei zing ding hin a gen hi.
Zia ah “a semlo te, sepman piaklo ding” ti hi Manipur ah lawting tak ah chiapi thei hileh khantona nasa mama ding in ginchat a um a, a sem leh a semlo te kal le ki gamla mama ding, ki hechian mama ding a hi.
A hinlah, semlo ah sepman mangnuam tamtak umna state Manipur ah ziagual chu chiapi hitamai a lawting zo taktak diam?
Payment of Wages Act, 1936- Ministry of Labour & Employment, Govt of India nuai ah le a semlo te, sepman piaklo ding “No work, No Pay” ti a um a, zia dungzui a chu kua hitaleh semtu te a ziak bei leh dan tawh kituaklo ah a nasep ding dawnlo ah um te a sepman piaklo ding ti a hi.
“A semlo te, sepman piaklo ding” ti hi, Bible ah “La kiang ua ka um lai khan le zia thu hi ka hun piau ahi kha: kua’n le na a sep nawp lo chun, nek le ne ki hen, ti hi” (2Thessalonika 3:10) tawh le kituak mama a hina chung in, I gam ua chiapi hileh thilpha mama hiding in ginchat a um hi. Bible ah le a semlo in ngawl hen ti kichian tak ah zui ding ah thupiak um himaleh Christian tamtak in seplo ah muna ding leh hausatna ding mai kibuaipi a hitakna chung ah government in kituptak in “a semlo te, sepman piaklo ding” ti hih chiapi in hung nei leh tusang ah taksa leh thagau lam ah masawnna nasatak um ding in ginchat a um hi.


c: text/html

text:
FALAM
CHRISTIAN YOUTH BIBLE STUDY: SPRING
UNITE 1
SESSION 3-Pathian a tawktuk-kan tulmi humhimnak hrangah
Bible
siar: John 7:7-15, 27-30.
7Leilung
in nannih cu a lo hua lo, sikhalsehla kei cun a thil tidaan a ṭha lo a si tiih
ka sim ringring ruangah leilung in i hua a si. 8Puai tuahnak ahcun va feh
uh. Kei cu ka tikcu a kim hrih lo ruangah ka feh lo ding,” tiah a
ti. 9Cutiin a sim ih Galilee ah cun a umta.10Puai ah a naule pawl cu an
feh ih cuih hnuah Jesuh khal a feh ve; a sinain langhngan tukih feh loin a thup
deuh in a feh. 11Puai hmun ah cun Judah hotu pawl cun an hawl ih, “Khui-ah
so a si?” tiah an sut vivo.12Mipi pawl in amah ih thuhla cu an rel ih an phun
supso rero. Ṭhenkhat in, “Miṭha sokhaw a si!” an ti. Mi dang in, “Si hlah e,
miseenpi a hruai sual a sisi!” an ti. 13Zohman in langhngan in an ṭong
ngam lo, ziangah tile Judah mi hotu upa pawl kha an ṭih.14Cuih puai tuah caan a
hrek tlukah Jesuh cu Biakinn ah a feh ih thuzirh a thok. 15Judah mi hotu
pawl cu an mang a bang ngaingai ih, “Hi pa hi khui hmanah zirnak a neih dah ual
lo; ziangtinso hi zatzat thu a theih thei?” tiah an ti……27Sikhalsehla Messiah a
rat tikah cun khuitawkin a ra, ti kha zohman in an thei lo ding; a sinain hi pa
hi cu khuitawk in a ra ti cu kan zatein kan theih ṭheh mi a si fawn,” tiah an
ti.28Jesuh in Biakinn sungah cutiih thu a zirh rero laiah cun, aw ring zetin,
“Keimah hi in thei ngaingai maw? Khuitawk ihsin ka rat ti hi nan thei ngah
ngaingai maw? Keimah ih thu in ka ra lo. Asinain i thlahtu cu zumtlak ngaingai
a si. Nannih in i thlahtu cu nan thei lo, 29a sinain kei cun ka thei,
ziangah tile amah in i thlah ih a hnen ihsin ka ra,” tiah a ti.30Cutikah amah
kha kaih an tum, a sinain zohman in an kai ngaingai lo; ziangah tile a tikcu a
kim hrih lo. 31Sikhalsehla miseenpi sungih mi tampi in an zum ih, “Messiah
a rat ngaingai tikah hi pa ih a tuahmi hnakin hmuhsaknak tam deuh a tuah pei
maw?” tiah an ti.
Na nunah tihnung lak ihsin humhimnak na tawn can a um dah
maw?
1.
John 7:7 Thudik na sim ruangah na kiang um
pawlin an lo huat can a um maw?
2.
John 10:11-13. Nan nunah Pathian in a lo
kawhnak, Pathian in tuahter alo duhmi le nangmai duhmi le tumtahmi abang awk lo
canah hril ding na tawn can a um maw?
3.
John 10:14-15, 27-30. Jesuh Khrih parah zaahza
zumnak in hngat awk ding ziangvek dinhmunah a har bik in na thei?
4.
Nunpi aw:
·
Ziangvek tihnak na thinlung ah a um, Pathian in
lo hmuhsak dingin thlacam aw.
·
Pathian thu thawn can na hman tam sinsin asile
Pathian aw na thei tam sinsin ding.
·
Na nunah midang in Jesuh Khrih hmuihmel an hmuh theinak
thlalang vek siseh, nan nun ah na hmuhtawmi ihsin Pathian cangvaihdan midang
simsin aw.
5.
II Tim. 1:17 siar aw. Na nunah na tihphan bikmi
thil pa 3 in ngan aw. Pathian thu in na tihphannnak thu thawn pehpar in
ziangthu a sim, ruat aw. Tihphannank nun ihsin luatnak nunpi aw.
6.
Nitin Bible siar.
Ni 1: John 8:1-30
Ni 2: John 8:31-59
Ni 3: John 9:1-20
Ni 4: John 9:21-41
Ni 5: John 10:1-21
Ni 6: John 10: 22-42
Ni 7: Jon 11:1-28

robotstxt: allowed

filter: keep